данните и метаданните на Европейската статистическа система (ЕСС), определени от Комисията (Евростат).
 Стандартизирането на структурата на записите на данни е изключително важно за ефикасната обработка на данните. Това е една необходима стъпка към представянето на данни, които отговарят на стандартите за обмен, определени от Комисията (Евростат).
 Данните се изпращат под формата на набор от записи (масив от данни).
 По силата на член 9, параграф 5 от настоящия регламент поверителните данни се изпращат с действителните им стойности, записани в полето за стойността, и с означение за поверителното им естество.
 Ако не е предвидено друго, паричните данни се изразяват в хиляди в националните парични единици (за държавите от еврозоната – в евро). За държавите, присъединяващи се към еврозоната, разпоредбите на член 10, параграф 6 от настоящия регламент, се прилагат по отношение на първата година за отчитане в евро.
 1. Идентификатор на масив от данни
 Всички масиви от данни, предавани от Комисията (Евростат) и НСО, се идентифицират чрез прилагане на правилата за наименуване, определени в подробната документация и насоки относно стандартите за обмен, осигурени от Комисията (Евростат).
 2. Масиви от данни и определяне на полетата
 В части А, Б, В и Г от настоящия раздел се представя съдържанието на масивите от данни, предавани от Комисията (Евростат) и НСО. Имената, структурата, полетата, кодовете и атрибутите, които трябва да се използват, се включват в най-новото издание на насоките за Европейската рамка за статистическите бизнес регистри, определени от Комисията (Евростат).
 Неотбелязаните статии, изброени в части А, Б, В и Г от настоящия раздел, са задължителни; статиите, отбелязани като „условни“, са задължителни, ако в държавите членки има такива отчетни обекти; статиите, отбелязани като „незадължителни“, са препоръчителни. Статиите, отбелязани като „частично условни“, са задължителни освен онези части от статията, които изрично са посочени като условни.
 Обработката на данните в регистъра EuroGroups e цикличен процес, който Комисията (Евростат) започва на централно ниво. В края на всеки цикъл на разположение на съставителите на статистическа информация в държавите членки се предоставя рамка на съвкупността.
 В началото на всеки цикъл Комисията (Евростат) предава на НСО масиви от данни, съдържащи относимите метаданни, така че всички държави да разполагат и да използват едни и същи метаданни.
 ЧАСТ А
 Масиви от данни за променливите, които са изброени в параграф 1 и алинеи 3.1 и 3.2 от приложение IV към Регламент (ЕС) 2019/2152 и които НСО трябва да предават на Комисията (Евростат)
 2.1. Обмен на данни за юридическите единици, които са местни лица, за целите на идентифицирането
 За целите на идентифицирането НСО предават на Комисията (Евростат) информация за своите учредени като капиталови дружества юридически единици, които са местни лица, за услугата по идентифициране по EGR. НСО предават посочения по-долу масив от данни за идентифициране на учредените като капиталови дружества юридически единици, които са местни лица, в т.ч. означенията за поверителност. Променлива 1.6 за този масив от данни може да бъде само датата на учредяване (като капиталово дружество) за юридическите лица.
 Масив от данни за юридическите единици, които са местни лица, за услугата по идентифициране по EGR
 ИДЕНТИФИКАЦИЯ
 1.1
 Идентификационен номер или номера (в т.ч. идентификационния номер